钦定古今图书集成/明伦汇编/官常典/第377卷 > 北魏
## 钦定古今图书集成/明伦汇编/官常典/第377卷 > 北魏

### 孝文帝太和十五年太仆寺置少卿官

按《魏书高祖本纪》不载。按《官氏志》，“太和十五年十
二月，置少卿官。”

按：杜佑《通典》，“后魏置太仆寺少卿。”

〈注〉太武帝平统万，赫连昌定陇右秃发沮渠等，河西水草善，乃以为牧地，六畜滋息，马三百馀万匹，馲驼将半之，牛则无数。孝文帝迁洛阳之后，复以河阳为牧场，恒置戎马四万匹，以拟京师军警之备。每岁自河西徙牧于并州渐南，欲其习水土而无死伤也，而河西之牧滋盛。

太和　　年，诏“议官制，定太仆卿以下阶品。”

按：《魏书高祖本纪》，不载。按《官氏志》，“自太祖至高祖初，其内外百官屡有减置，或事出当时，不为常目，旧
令亡失，无所依据。太和中，高祖诏群寮议定百官，著
于令：六卿、太仆、廷尉、大鸿胪、宗正、大司农、少府从第
二品上，少卿第三品上，典牧都尉、太仆丞从第五品
中。”

太和二十三年，复次太仆卿以下职令。

按：《魏书高祖本纪》，不载。按《官氏志》：“太和二十三年，
高祖复次职令，及帝崩，世宗初颁行之，以为永制。六
卿：太仆、廷尉、大鸿胪、宗正、大司农，太府第三品；少卿，
第四品，太仆丞，第七品。”